Gunnar Ree

Gunnar Ree (født 30. mars 1883 i Meldal, død 30. juni 1968) var en norsk gårdbruker og politiker (B). Han var Meldals ordfører 1923–1925 og 1929–1934.

Ree gikk på Dybdahls amtsskole 1899–1900 og på Fredly ungdomsskole 1904–1905. Han var gårdbruker i Meldal fra 1906 til 1945, og fra 1935 til han gikk av med pensjon i 1953 var han likningssjef i Meldal kommune. Han var medlem i Meldal herredsstyre i totalt åtte perioder, hvorav tre som ordfører (1923–1925, 1929–1931, 1931–1934). Han var også varamann til Stortinget i perioden 1928–1930.

Ree  var formann i Orkladal Telefon A/S 1926–1945, medlem i Sør-Trøndelags Skogselskaps styre og Sør Trøndelags veistyre i 20 år, og medlem av styret i Sør-Trøndelag Landbruksselskap 1937–1955, de siste ti år som formann.

Referanser 

Norske bønder
Sp-ordførere i Sør-Trøndelag
Ordførere i Meldal
Personer fra Meldal kommune